2017. október 19.

Sződliget Község Önkormányzata

Sajtóközlemény

A sződligeti általános iskola épületének energiahatékonyságot fokozó beruházása megvalósult

**Sződliget Község Önkormányzata Európai Uniós segítséggel újította meg az általános iskola épületét.**

Sződliget Község Önkormányzata pályázatot adott be a Környezeti- és Energiahatékonysági Operatív Program keretében a Pályázatos épületenergetikai felhívás a közép-magyarországi régió települési önkormányzatai számára megnevezésű forrásra. 2017. február 21-én történt támogatói döntés alapján a KEHOP-5.2.9.-16-2016-00054 számú pályázatban vállalt tevékenységek eredményeként megvalósuló fejlesztés 137,36 Millió Forint európai uniós támogatással jött létre. A projekt a Szechenyi2020 keretében valósult meg, hozzájárulva a fenntartható fejlődés biztosításához.

A beruházás eredményeként az általános iskola határoló szerkezetei hőszigetelése, nyílászáróinak cseréje valósult meg, beépítésre kerültek korszerűbb, jobban hőszigetelő ablakok és ajtók. A fejlesztés részét képezte a napelem telepítése, mellyel az áramfogyasztás egy része került kiváltásra a megújuló, környezetbarát technikával, a megtermelt „zöld” elektromos áramot az iskola közvetlenül fogja felhasználni. A felújítási munkák megvalósultak, a műszaki átadás 2017. október 18-án történt meg.

A fejlesztés nem csak az energiafelhasználás csökkentéséhez járul hozzá, hanem a káros anyag kibocsátás mérséklésén keresztül a tisztább környezet megőrzését segíti elő, ezáltal a fenntartható fejlődéshez való hozzájárulás részét képezi.